Vesthimmerlands Kommunes kontrolteam består af to medarbejdere, men allerede siden årsskiftet har de afsløret socialt bedrageri for 1,3 mio. kr. Det skriver lokaltindblik.dk. Det sociale bedrageri kan eksempelvis være en enlig forsørger, som alligevel ikke bor alene med børnene og derfor uberettiget modtager penge fra både kommune og stat. Der er også mange sager om snyd med uddannelsesstøtte, og så er der en del sager om uberettiget kontanthjælp. Det er ikke småbeløb, kontrolteamet når frem til, at visse borgere bedrager for. En enkelt borger i Vesthimmerlands Kommune har sandsynligvis bedraget for et beløb, der nærmer sig 215.000 kr.

Opsummering:
To medarbejde har på ti uger afsløret socialt bedrageri for 1,3 mio. kroner i Vesthimmerlands Kommune.